b'\n_START_ARTICLE_\nVaike Org-Tammur\n_START_PARAGRAPH_\nVaike Org (aastast 1981 Tammur; 30. aprill 1935 Viljandi \xe2\x80\x93 23. m\xc3\xa4rts 2006 Tallinn) oli Eesti teatri- ja filmitegelane ning ametnik._NEWLINE_Ta l\xc3\xb5petas 1953 Viljandi 1. Keskkooli ja 1958 Tartu Riikliku \xc3\x9clikooli eesti filoloogia erialal._NEWLINE_Ta oli aastatel 1958\xe2\x80\x931970 Eesti Draamateatri kirjandusala juhataja, 1970\xe2\x80\x931990 Eesti NSV Kinokomitee m\xc3\xa4ngufilmide subtiitrite t\xc3\xb5lkija ja toimetaja, 1990\xe2\x80\x932006 Riigikogu kantselei stenogrammitalituse toimetaja.\n_START_SECTION_\nIsiklikku\n_START_PARAGRAPH_\nTema isa oli Eesti Vabariigi kaadriohvitser, kes hukati 1941. aastal, misj\xc3\xa4rel lapse kasvatajaks ja koolitajaks sai Karl Ader._NEWLINE_Alates 1981. aastast oli ta abielus Ilmar Tammuriga.'